"BON PASCO * 


A 


Diahuebs 21 December 2023 Email: IslaOnline@gobierno.aw Tel: 528-4952 


Noticia Transparente di Gobierno 


BON PASCO 
y Feliz 2024 


Diahuebs 21 December 2023 


Evelyn Wever- Cres 


PROME MINISTER 


GERE OGGE OE 
I Ah 


Ce 121 


uy Å x Å 


un a SP mn A => Å as EE 
- 4 A dl PEN å | | j 
i | i A I ÆR » | I Van NF I B 

Si we Se IA me Ara LI E an x 


Pronto Codigo di Conducta pa ministernan 


Bureau Integriteits Aruba (BIA) y Departamento di Recurso 
Humano (DRH) a duna un serie di 10 workshop pa empleadonan 
publico. E workshop aki a termina Diabierna 15 di December 
exitosamente. Prome Minister Evelyn Wever-Croes a felicita 
BIA y DRH y ta gradici nan pa e aporte cu nan ta duna riba e 
tereno di integridad pa empleadonan di Gobierno. 


For di e pagina di Facebook di BIA por lesa: ‘Entusiasmo, 

frankesa y aporte honesto: Ta desaroya GIO. Diabierna 15 

di december tawata e ultimo di dies workshop pa empleado 

publico den cual nan por a duna aporte na Codigo di Conducta 

di Integridad pa Trahadonan di Gobierno (GIO). BIA y DRH ta 
mira cu gran satisfacion atras na exito di e workshopnan. 
DANKI na tur participante pa nan entusiasmo, frankesa y 
aporte honesto na GIO. 

Den e tempo nos dilanto nos ta trahando riba e prome concepto. 
Manera e keda cla, nos lo presente na tur empleado publico. 
Hunto nos ta trahando na e GIO”. 


Prome Minister a remarca: “Conseho di Minister mientras 
tanto a aproba e Codigo di Conducta pa ministernan. Hunto ta 

LANDSVERORDENING FINANCIEEL TOEZICHT 
ARUBA UNANIEM AANGEPAST 


Na instemming Rijks Ministerraad 


Het kabinet Wever-Croes 2 is erin geslaagd om de 
landsverordening financieel toezicht Aruba aan te passen met 
de nieuwe financiele normen, en een drietal voorwaarden die 
door de Nederlandse regering waren gesteld. 

Volgens een in 2015 ondertekende protocol tussen Aruba en 
Nederland, mag Aruba deze wet niet eenzijdig aanpassen, 
maar moet vooraf instemming van de Rijksministerraad krijgen. 
Eind augustus heeft Aruba het concept aangeboden aan 
Nederland, en na intense onderhandelingen tussen Aruba en 
Nederland, heeft Aruba het concept aangepast op drie punten 
die door Nederland waren aangekaart. Uiteindelijk heeft de 
Staatsecretaris van Koninkrijkszaken, mw. van Huffelen, op 1 
december 2023 aangegeven in te stemmen met het gewijzigd 
concept, en kon de wetgeving naar het Arubaanse Parlement 
worden gestuurd. Het Arubaanse parlement heeft de 
aanpassingen uiteindelijk op 18 december j.l. behandeld, en de 
aanpassingen zijn unaniem door 19 statenleden aangenomen. 


NORMEN 

Indeaangepastewetwordendriefinancielenormenopgenomen. 
Aruba moet elk jaar minimaal 1% begrotingsoverschot halen. 
Daarnaast moeten de personeelslasten in 2027 maximaal 
10% van het BBP bedragen. En tot slot moet de staatsschuld 
in 2031 op 70% komen, en in 2040 op 50%. Dit zijn de normen 
die Aruba en Nederland reeds in 2018 en in 2020 hebben 


afgesproken, en nu wettelijk verankerd. Premier Evelyn 
Wever-Croes heeft aangegeven dat deze normen realistisch 
en haalbaar zijn. Aruba heeft deze week de begroting 2024 
goedgekeurd, met een surplus van 1%. Het surplus was 
in 2023 1.9%. Hiermee is Aruba het eerste land binnen het 
Koninkrijk met een goedgekeurde begroting 2024, en met een 
begrotingsoverschot. 


BOETE RENTE 6.9% 

Ondanks het feit dat Aruba de toezichtswetgeving heeft 
aangepast conform de instructies van Nederland, is dit nog 
geen reden voor Nederland om de boete rente van 6.9% te 
verlagen. Immers, volgens Nederland kan Aruba deze wet 
eenzijdig aanpassen, en dat geeft niet voldoende comfort aan 
Nederland. Daarom eist Nederland dat het parlement van Aruba 
de parlementaire autonomie overdraagt aan het Koninkrijk en 
dit in een rijkswet verankert. Het Arubaanse parlement verzet 
zich hiertegen. Het nederland standpunt is echter onjuist, zoals 
blijkt uit een legal opinion die een Nederlandse professor heeft 
gegeven. Aruba is gebonden aan het protocol 2015, en kan de 
wet dus niet eenzijdig wijzigen. Experts beweren echter dat de 
boete rente van 6.9% niet meer houdbaar is, nu Aruba alles 
heeft gedaan dat Nederland wilde in de wet. Ook kamerleden 
uit de Eerste Kamer zijn deze mening toegedaan. mm 

Prome Minister Evelyn Wever-Croes: 


PROME MINISTER A REUNI CU SEÑORA SIMONE 
VAN DER ZEE 
A HACI ESTUDIO DEN DIP PA HAYA SA 
CON FUERTE Y RESILIENTE DIP TA CONTRA 
INFLUENCIA Y INTENTONAN DI CORUPCION 


PEDO 

Diaranson ultimo, Prome Minister Evelyn Wever-Croes a 
reuni cu sefiora Simone van der Zee kende ta encarga cu un 
estudio (“weerbaarheidsonderzoek”) pa resiliencia na diferente 
departamentonan di Gobierno. Bou di peticion di Prome 
Minister, señora van der Zee a haci e estudio aki tambe den 
Departamento di Infrastructura y Planificacion (DIP) pa haya 
sa con fuerte y resiliente DIP ta contra influencia y intentonan 


di corupcion di awo y pa den futuro. 


Manera conoci, e departamento aki a sufri hopi bou di 
corupcion di mandatarionan di pasado. Ministernan di 
Infrastructura prome cu Prome Minsiter Everlyn Wever-Croes, 
a haya nan involucra cu husticia pa motibo di nan maneho. Y 
algun investigacion hopi serio a wordo produci cu a manca e 
departamento. E ministernan envolvi tawata mas preocupa pa 
yuda nan amigonan cu atende cu e retonan di e departamento 
haciendo e departmento hopi swak. 


Desde cu Prome Minister actual a tuma over, e ta trahando 
pa haci e departamento DIP uno fuerte y resiliente pa asina e 
departamento no por tin influencia mas ni di politica tampoco 
di actonan di corupcion. 


Prome Minister a duna di conoce cu Señora Simone van der 
Zee a traha e rapport y tawata tin hopi bon cooperacion di 
henter e team di empleado di DIP. Diferente conbersacionnan 
a tuma luga den e departamento. Señora van der Zee tambe ta 
conclui cu e heridanan ta grandi den e departamento, resultado 
di e mal maneho di e ministernan anterior, pero ta ripara cu 
awo tin animo y speransa cu aworaki si cosnan ta bay ta miho. 


Presentatie Klankbordgroep DIP - 20 dece 


Prome Minister a enfatisa cu ta importante pa cu na Aruba 
no tin influencia di criminalidad transnacional pa motibo cu ta 
conoci cu real estate entre paisnan tambe sa tin criminalidad 
cu ta tuma luga. 


E investigacion ta yegando su final y na januari lo haya e prome 
rapport cu recomendacionnan con pa sigui y cua pasonan 
mester tuma pa haci DIP un departamento fuerte y resiliente. 
Hunto cu trabounan di reorganisacion y reconstruccion di e 
departamento, cu tambe lo bay cuminsa, e recomendacionnan 
aki ta e yabi pa DIP ta exitoso den futuro. 


Ainda tin miles di persona cu ta wardando contesta riba 
nan peticionnan y esaki ta hopi lamentable y resultado di e 
mal maneho den e departamento di e ministernan anterior 
di infrastructura. Desde cu Evelyn Wever-Croes a tuma 
departamento over, el a delega e autoridad pa firma na e 
Director, kibrando asina e influencia politico den DIP. Y awo, ta 
haciendo tur su esfuerso pa yuda DIP elimina tur su atrasonan 
pa cada ciudadano cu ta wardando haya nan contesta. 


“Aña 2024 ta priminti di bira un aña hopi exitoso pa DIP caminda 
cu porfin lo trata peticionnan di esnan cu ta wardando. DIP e 
ora tambe por cuminsa traha mas den actualidad y lo no tin 
influencia mas di corupcion”, Prome Minister a enfatisa. HEEE 

Den e temporada di Pasco aki 

y e sentimento cu aña 2023 

ta yegando na su fin, 

mientras nos pais ta sinti e yegada 
di un aña nobo, laga nos como 
ciudadanonan uni, refleha riba e 
retonan cu hunto nos a supera 

y e logronan di bienestar cu hunto 
nos a realisa. Nos ta un pais 
realmente bendiciona. 


Den temponan scur di crisisnan 
sin precedente, nos resiliencia 
a briya cla, recordando nos di 

e forsa determina cu ta bida 
den nos comunidad. 

E Pasco aki, laga nos celebra e 
triunfonan cu nos a logra hunto 
y mira dilanti cu speransa. 


Cu amor, speransa y union yena | 
nos curasonnan cu alegria. | 
Mi ta desea cada ciudadano | å 
di nos pais, un Pasco alegre y | 
un Aña nobo yena di felicidad. 
Laga nos sigui conta nos 
bendicionnan y sigui construi 
riba e fundeshi firme di nos 
pais, pa un futuro prospero, 
harmonioso y bendiciona. 


i 
Evelyn Wever-Croes 


NOS TA 
UN PAIS BENDICIONA 

Amara Maduse 


MINISTER 


Durante Fiesta Tipico den Bario 


MINISTER DI CULTURA XIOMARA MADURO A 
RECONOCE PAPITO RAFAEL Y ERIC RINCONES 


Diadomingo ultimo durante e “Fiesta Tipico den Bario', 
organisa pa Fundacion Union di Tipiconan Rubiano 
na Centro di Bario Dakota, Minister Maduro tabata tin 
e e honor y placer pa reconoce dos Baluarte Cultural 
pa nan contribucion, pa yuda mantene y promove nos 
cultura musical den nos barionan y na Dakota muy en 
particular 


Papito Rafael 1 
E prome persona cu a ricibi un reconocimento ta Rignald Å 
Eleuterio Rafael. Den su discurso e mandatario a duna 
un breve historia di ken ta Papito. Papito a nace y lanta 
den e bario di Dakota. E ta e ruman menor di e total 
di cinco ruman di cual uno a fayece. Papito ta casa 
cu Marlin Croes y nan tin cuatro yiu, Marlisa, Marisol, 
Rayshell y Marigin. Papito ta bini di un famia musical, 
su bisawelo, welo y tata tabata musico. Musica a trece 
un cambio completo den su bida. 


E bida artistico 

For di mucha desde 2e, 3e klas di scol basico e tabata gusta 
musica caba. Un dia tabata tin un evento na scol y mester a 
forma un coro pa canta y toca. E tempo ey meneer Roy Sneek 
tabata su meneer y a puntra Papito si e kier toca y a dun'e un 
tambora chikito pa bati riba dje. Meneer Sneek a keda wak 
Papito y a keda impresiona. Di e tempo ey Papito a cuminsa 
toca tambora y e smaak a drenta curpa. Papito tabata traha 
su mesun drumset y e tapa di bleki di lechi KLIM e tabata uza 
como “dish” di drumset. 


Un dia yegando di trabao ruman homber di Papito cu yama 
Eric a bin discubri un dia cu Papito ta tocando ariba su drum. 
Y aki mirando su interes Eric a mustr'e algun cos cu Papito 
mester haci y tambe algun tecnica di drums. Y asina riba su 
mes, Papito a keda desaroya e musica, hunto cu timbal y otro 
instrumentonan di percusion. Asina Papito a keda desaroya e 
musica, te ora el a bira un gran percusionista. 


Desaroyo Musical 

For di mucha caba, Papito tabata gusta bati ritmo. Su Tata tambe 
tabata percussionista, principalmente cu e instrumentonan 
conga y bongo. Esaki tabata tin su influencia fuerte den famia. 

Papito tambe tabata tin un pasion pa esaki y e tambe kier a 
sigui desaroya den e parti ritmico. Na inicio Papito a cuminsa 
toca cu Gaita Los Paranderos, consisti di muchanan talentoso 
di bario Dakota cu tabata biba cerca di otro. Papito a forma 
parti di varios grupo y banda, The Moondogs, Otty's y asina a 
bin ta sigui desaroya su talento. Un biaha Juancho Ignacio a 
bira malo, net dia cu nan mester a toca na un fiesta. Y Juancho 
tabata e cantante principal, banda di Hubert Ignacio cu Roy 
Olive den felis memoria. Aki ta caminda Papito a ofrece su mes 
pa canta e cancionnan cu Juancho Ignacio tabata canta y asina 
a duna Papito un oportunidad pa canta. Papito a sorprende tur 
e musiconan ora el a cuminsa canta. For di eynan, Papito a 
sigui canta te awe y nan a hacie cantante solista. Tambe Papito 
a traha un temporada “freelance”, Papito a cuminsa haya hopi 
trabou cu banda na hotel, el a traha na Sheraton Hotel, Divi 
Divi Hotel, Marriot Hotel, caminda ela toca cu cu Efigenio Thiel 
(Efi dm), kende ta ruman di Robert Thiel y Omo di Jeon Thiel. 
Hunto cu Robert Jeandor, nan a forma e Trio di Marriot. Papito 
a yega di toca freelance cu “Los Condes” y “Arubian Bano”, 
“Triple S”. Despues Papito a lanta “Papito y su Doble Sabor”, 
nos por corda e famoso cancion “Manolo tey”. Papito a gana 
tumba festival na aña 1993 cu e cancion “Bagadi Bagada”, na 
1994 cu e cancion “Lolle Piet”, na 1995 cu e cancion “Hala pa 
nos pasa”, na 1998 cu e tumba “Aruba t'ey tembla” y na 2000 
cu “Den memey”. 

Continuacion MINISTER DI CULTURA A RECONOCE.... 


Tambe Papito a toca na Boneiro cu los “Condes”. Papito a 
participa tocando tambe den ‘Concierto di Siglo’ hunto cu Padu 
del Caribe na Boneiro, Corsou y Hulanda. Na Hulanda, ‘Papito 
y su Doble Sabor' a haci un gira di 1 luna hunto cu ‘Doble 
R'. Nan a toca tambe na Calle 8, Miami Bay Side, Bay Front 


” u 


y nan a graba na Santo Domingo cu “Triple S”. “Papito y su 
Doble Sabor” a haci grabacion na e “Casa Disquera Fuentes” 
na Colombia. 


Minister Maduro a yama danki tambe na henter su famia, 
masha danki pa e tempo, e dedicacion y contribuicion na e 
bunita y exitoso carera di Papito Rafael y a trece dilanti cu e 
reconocimento aki ta dedica na e famia tambe. Den presencia 
di famia y especialmente Mama di Papito, un señora di 97 aña, 
Minister a entrega Papito un plakaat cu tin graba e siguiente 
dedicatorio: “Gobierno di Aruba, Reconocimento na Sr. Rignald 
Eleuterio (Papito) Rafael. Pa deleita nos cu su talento musical 
y artistico pa mas di 50 aña”. 


Eric Rincones 

Un otro persona cu Gobierno di Aruba a reconoce durante e 
evento aki ta Sr. Eric Serafin Rincones cu ta sali di un famia di 
musico. Su tata tabata toca guitara y cuatro. Eric su instrumento 
stima ta guitara. Eric ta casa cu Evelina Dirksen y nan tin tres 
yiu, Everick, Elwin y Edmar. Eric y Evelina semper a motiva 
nan yiunan den musica y deporte. Desde un edad hoben Eric 
tabata forma parti di un trio di su bario cu tabata toca den Aruba 
Caribbean hotel. 


Estudio, Docente di Canto y Musica 

Eric a studia pa docente pa Arubaanse Pedagogische 
Academie. Desde 1971 pa 2010, Eric tabata docente di scol 
basico y canto y ultimo cabezante na Pius X School, casi 40 
aña como docente activo educando nos muchanan. Desde 
1988 Eric ta dirigente di coro Vlam di Amor”. Na aña 2023, 
Biblioteca Nacional Aruba a presenta un compilacion di 
tur cantica di e ultimo 30 aña cu e obhetivo pa no lubida e 
canticanan y pa documenta un parti di historia di musica na 
Aruba cual composicionnan di Eric tambe ta forma parti di nos 
herencia cultural. 


Eric keto bay activo 

Eric awo tin 74 aña, ta pensionado pero ta keto bay activo 
como docente di canto y musica pafo di scol, dunando 
su cooperacion manera semper. E ta dirigente di banda 
y coro durante di festivalnan tipico manera Dande y Propio 
Composicion, Festivalnan carnavalesco manera Tumberito, 
pa presentacion di coro durante Ceremonia Protocolar ‘Dia 
di Betico y Himno y Bandera”. Na un cantidad di ocasion su 
composicionnan a sali ganador y den premio cu cantantenan 
conoci manera e.o. Silvhyanne Vrolijk y tambe Eric su nieto 
Brandon Rincones. Eric ta compositor di cancionnan pa Voz-i- 
Landia Escolar, Festivalnan Cultural manera “Un Canto na nos 
Himno y Bandera” y Festival di Dande y Propio Composicion. 
Ademas Eric ta musico activo di Tipico Macuarima, Rondalla 
Universo hunto cu mas guitarristanan hopi conoci y tambe cu 
e banda di OPPA. 


Eric a y ta sigui yuda na numeroso festivalnan di canto sea pa 
set-up, hurado y train e muchanan di diferente scol na Aruba. 
Tambe Eric ta sobreviviente di Covid-19 na aña 2020. Eric ta 
tambe keto bay un ferviente coach di baseball pa decadanan. 
Eric a compone, toca y gana na hopi ocasion, numeroso pa 
por wordo conta den cifranan. Eric tin un amor pa musica y 
semper ta comparti su conocimento, creatividad y talento cu 
otronan, pa nan tambe por siña di dje, pa aprecia y stima nos 
cultura atrabes di musica y canto. Unda cu mira Eric e ta wordo 
reconoci pa su alumnonan como Meneer Eric, un docente cu a 
cumpli cu tur pasion su tarea pa educa y prepara su alumnonan 
pa nan saca lo miho di e talento cu nan ta pose, sea cu ta den 
e ramo di canto, musica of deporte. 


E mandatario a reconoce e famia cu semper a sostene y apoya 
Eric, su estimada esposa Sra. Evelina Rincones-Dirksen, cu 
igual cu Eric tin un pasion masha grandi pa musica, canto y 
deporte. 


Eric aunke e mes no ta di e bario di Dakota, pero manera e 
slogan “Dakota tur dia”, asina mes tur dia pa hopi aña Meneer 
Eric Rincones a traha como docente y a pasa hopi di su tempo 
den Dakota educando y guiando nos mucha y hobennan riba 
e bon caminda. Pesey mes Eric ta masha stima y aprecia den 
nos comunidad y especialmente pa e bario di Dakota, unda 
cu e la bin ta docente di scol y manager di Center League den 
baseball. 


Den presencia di famia, Minister di Cultura a entrega Eric un 
plakaat cu tin graba e siguiente dedicacion: “Gobierno di Aruba, 
Reconocimento na Sr. Eric Serafin Rincones, pa mas di 50 aña 
den su carera artistico como musico activo y docente musical”. 


Despues di a gradici Papito y Eric y entrega nan reconocimento, 
Minister Maduro a gradici Fundacion Union di Tipiconan 
Rubiano, pa organisa durante aña 2023 un total di 8 “Fiesta 
Tipico den Bario’, cu e meta pa mantene nos cultura di musica 
tipico bibo den nos barionan. Alabes e mandatario a gradici 
tur grupo Tipico, tur musico y cantante pa nan presentacion 
durante e diferente ‘Fiestanan Tipico den Bario' y tambe na 
e comunidad cu ta asisti y apoya e eventonan aki. Por ultimo 
danki UTR hunto cu UNOCA pa haci esakinan posibel. Danki 
pa kere den Aruba y ban sigui sostene loke ta di nos, pasobra 
“Cultura Bo tin cu Bib'e!. mm 

CRISISDIENST Y “KIND EN JEUGD FACT TEAM” 
UN REALIDAD; MAS SERVICIO PA ATENDE CU 
SALUD MENTAL 


Diahuebs mainta, durante conferencia di prensa di Gobierno 
di Aruba, Minister di Husticia y Asuntonan Social sr. Rocco 
Tjon a anuncia e ampliacion di servicionan di Respaldo. Na 
2024 lo introduci un "crisisdienst" y tambe un "kind en jeugd 
fact team". 


Ta trata di dos servicio sumamente importante, cu ta percura cu 
e clientenan por haya miho cuido den nan propio "omgeving". 


Ambos team, "crisisdienst" y "kind en jeugd fact team", lo 
consisti di profesionalnan cu ta 24 ora pa dia disponibel pa 
atende cu incidentenan cu ta rekeri cuido di e team aki. 


Algun luna atras a organisa un curso pa Cuerpo Policial cu 
e tema "omgaan met personen met onbegrepen gedrag". 
Pues, for di e evaluacion aki a sali 
e necesidad pa introduci e dos 
servicionan aki. Unabes e team 
aki ta operacional e Agentenan 
Policial no lo tin necesidad di hiba 
e pashent Spoed Eisende Hulp 
pa haya e cuido, pero tin un team 
specialisa cu ta asisti Cuerpo 
Policial cu esaki na e sitio mes, of 
na warda di polis. 


Pues, miho cuido y trato ta wordo 
brinda na e clientenan, y ta 
garantisa mas siguridad tambe pa 
ambos e cliente y e Agente Policial. 


Pa termina, e mandatario a gradici 
tur stakeholder cu ta forma parti 
di e stuurgroep GGZ, pa e trabou 
valioso cu nan ta haci, y cu awe 
e "crisisdienst" y e "kind en jeugd 
fact team" a bira un realidad. mm 

BON PASCO 

Croes 


MINISTER 


MINISTER ENDY CROES TA DESEA PUEBLO 


DI ARUBA FELIZ PASCO 


Minister di Enseñansa y Deporte Endy Croes ta desea e 
comunidad di Aruba un bon Pasco y ta expresa su miho 
deseonan den e temporada di mas bunita di aña. Pasco ta 
un tempo di reflexion, gratitud y solidaridad. Na nos isla nos 
ta comparti e goso di e temporada aki den manera unico y 
special. Ta un momento pa nos uni como comunidad, celebra 
nos tradicion y aprecia nos diversidad cultural. E aña aki a 
presenta diferente reto, pero tambe a demostra e resiliencia y 
fortalesa di nos pueblo. 


Minister Endy Croes ta gradici tur esnan den e area di enseñansa 
y deporte pa nan dedicacion y colaboracion continuamente. 


£ 
A per > 78 
4, e a 
pe ML „aii 3 


cca 
Re 


Cu e Pasco aki trece paz, amor, felicidad y speransa den boso 
curason. Laga e ambiente Navidefio ilumina nos dianan y 
inspira nos pa sigui traha hunto pa bienestar di nos baranca 
stima Aruba. Pa finalisa, Minister Endy Croes y famia ta desea 
Pueblo di Aruba un feliz Pasco yen di bendicion y cu e amor di 
e Niño Divino trece union, paz y felicidad den tur hogar! mm 


AMABEL Y CORDIAL 

MINISTER ENDY CROES TA FELICITA SRA. JOSELYNE 
ODUBER-JACOBS PA SU CONTRIBUCION DEN 
ENSENANSA DI ARUBA DURANTE 43 ANA 


KUDA 


Diaranson mainta, Minister di Enseñansa y Deporte Endy 
Croes hunto cu Prome Minister Evelyn Wever-Croes a ricibi 
bishita di Sra. Joselyne Oduber-Jacobs cu a cumpli 43 den 
enseñansa di Aruba. Durante e encuentro, Minister Endy 
Croes a entrega Sra. Joselyne un Reconocemento di Gratitud 
y Aprecio den nomber di Gobierno di Aruba pa su dedidacion 
y profesionalismo durante 43 aña den enseñansa special. Sra. 
Joselyne a traha como maestra desde aña 1980 na Emma 
School den diferente klas, entre otro, klas 1, 3, 5 y 7. 


Na aña 1992 Sra. Joselyne a bira cabesante suplente di Emma 
School y desde e tempo ey a cuminsa traha den e area di 
structura di cuido di e scol. Desde aña 2004 Sra. Joselyne a 
traha como cabesante di Emma School y e aña aki a baha 


CAR AA 
cu pensioen. Sra. Joselyne ta un juffrouw cu a traha hopi pa 
e desaroyo di e scol y di e muchanan den su totalidad. Sra. 
Joselyne a indica cu e mucha ta central y mester percura pa 
nan haya e prioridad. Como cabesante di scol Sra. Joselyne 
a dirigi mas riba e alumnonan y nan necesidad pa nan a 
logra exitosamente den nan siñamento. Sra. Joselyne tabata 
un cabesante envolvi den e asuntonan di e alumnonan y a 
contribui enormemente den nan desaroyo social emocional. 


Minister Endy Croes ta felicita Sra. Joselyne pa e tremendo 
trabou cu el a haci y su contribucion, aporte, dedidacion y amor 
den enseñansa di Aruba durante 43 aña, alabes e mandatario 
di Enseñansa ta desea juffrouw Joselyne pa disfruta di su 
pensioen bon mereci. MN 


BON PASCO- 
y Feliz 2024 


Nos ta cerando un aña cu ta testigo 
di nos determinacion inkebrantabel. 
Nos a para firme y resiliente contra 
adversidadnan cu a purba kibra 
nos. Den e temporada di 
celebracion di e ultimo dianan di 
aña 2023, laga nos refleha riba e 
lasonan cu ta uni nos como un 
pueblo. Cada reto, cada desafio, 
cada atake, solamente a fortalece 
nos determinacion pa supera y 
reconstrui. Nada por a kibra nos y 
den 2024, laga nos sigui uni pa 
hunto nos enfrenta cualkier 
obstuculo cu sali den nos caminda. 


Gobierno di Aruba ta extende 

deseonan caluroso pa un Bon 
Pasco y un Aña Nobo di union 
inkebrantabel y triunfo. 


Mos tn un pars 


INKEBRANTÄBEL 


ANA DI UNION Y POSITIVISMO! 


